ಪರವಾನಗಿಗಳ ಜೊತೆಗೆ, ಕ್ರಿಯೇಟಿವ್ ಕಾಮನ್ಸ್ ಸಹ CC0 ಮೂಲಕ ಜಗತ್ತಿನಾದ್ಯಂತ ವಸ್ತುಗಳನ್ನು ಮುಕ್ತ ಪರವಾನಗಿಗೆ ಬಿಡುಗಡೆ ಮಾಡುವ ಮಾರ್ಗವನ್ನು ನೀಡುತ್ತದೆ. CC0 ಕಾನೂನು ಬದ್ಧವಾಗಿ ಆಗುವಷ್ಟೂ ಹಕ್ಕುಗಳನ್ನು ನೀಡಲು ಸಹಕಾರಿ ಆಗಿದೆ. ಅಥವಾ, ಕಾನೂನುಬದ್ಧವಾಗಿ ಸಾಧ್ಯವಾದಾಗ, CC0 ಸಾರ್ವಜನಿಕ ಡೊಮೇನ್‌ಗೆ ಸಮನಾದ ಪರವಾನಗಿಯಾಗಿ ಕಾರ್ಯನಿರ್ವಹಿಸುತ್ತದೆ . CC0 ಪರವಾನಗಿಯ ಅಭಿವೃದ್ಧಿ 2007 ರಲ್ಲಿ ಪ್ರಾರಂಭವಾಯಿತು ಮತ್ತು 2009 ರಲ್ಲಿ ಅದು ಬಿಡುಗಡೆಯಾಯಿತು. ಪರವಾನಗಿಗಳ ಪ್ರಮುಖ ಗುರಿಯು ವೈಜ್ಞಾನಿಕ ದತ್ತಾಂಶಗಳನ್ನು ಒದಗಿಸುವ ಸಮುದಾಯವಾಗಿದೆ. 

2010 ರಲ್ಲಿ, ಕ್ರಿಯೇಟಿವ್ ಕಾಮನ್ಸ್ ಅದರ ಸಾರ್ವಜನಿಕ ಡೊಮೇನ್ ಮಾರ್ಕ್ ಅನ್ನು ಘೋಷಿಸಿತು, ಇದು ಸಾರ್ವಜನಿಕ ಡೊಮೇನ್‌ನಲ್ಲಿ ಕಾರ್ಯಗಳನ್ನು ಬಿಡುಗಡೆ ಮಾಡುವ ಸಾಧನವಾಗಿದೆ. ಜೊತೆಗೆ, CC0 ಮತ್ತು ಪಬ್ಲಿಕ್ ಡೊಮೈನ್ ಮಾರ್ಕ್ ಪಬ್ಲಿಕ್ ಡೊಮೈನ್ ಡೆಡಿಕೇಷನ್ ಮತ್ತು ಸರ್ಟಿಫಿಕೇಷನ್‌ಗೆ ಬದಲಾಗಿ ಇರುವ, ಹಾಗೂ ಇದು ಯುಎಸ್-ಕೇಂದ್ರಿತ ವಿಧಾನ ಮತ್ತು ಸಹ-ಬೆರಕೆಯ ವಿಭಿನ್ನ ಕಾರ್ಯಾಚರಣೆಗಳನ್ನು ನಡೆಸಿತು. 

2011 ರಲ್ಲಿ, ಫ್ರೀ ಸಾಫ್ಟ್ವೇರ್ ಫೌಂಡೇಶನ್ ಅದರ ಉಚಿತ ಸಾಫ್ಟ್ವೇರ್ ಪರವಾನಗಿಗಳಿಗೆ CC0 ಅನ್ನು ಸೇರಿಸಿತು, ಮತ್ತು ಪ್ರಸ್ತುತ CC0 ಅನ್ನು ಸಾರ್ವಜನಿಕ ಡೊಮೇನ್‌ಗೆ ಬಿಡುಗಡೆ ಮಾಡುವ ಆದ್ಯತೆಯ ವಿಧಾನವಾಗಿ ಶಿಫಾರಸು ಮಾಡುತ್ತಿದೆ. 

ಫೆಬ್ರವರಿ 2012 ರಲ್ಲಿ CC0 ಅವರ ಅನುಮೋದನೆಗಾಗಿ ಓಪನ್ ಸೋರ್ಸ್ ಇನಿಶಿಯೇಟಿವ್ (ಒಎಸ್ಐ) ಗೆ ವಿನಂತಿಸಲಾಯಿತು. ಹೇಗಾದರೂ, ಪರವಾನಗಿ ವ್ಯಾಪ್ತಿಯಿಂದ ಹೊರಗಿರುವ ಅದರ ಷರತ್ತಿನ ಮೇರೆಗೆ ವಿವಾದವು ಹುಟ್ಟಿಕೊಂಡಿದೆ, ಪೇಟೆಂಟ್ ಹೊಂದಿದ ಹಕ್ಕುಸ್ವಾಮ್ಯ ಹೊಂದಿರುವವರನ್ನು ಇದರ ವ್ಯಾಪ್ತಿಗೆ ಒಳಪಡುವುದಿಲ್ಲ . ಈ ಷರತ್ತನ್ನು ಸಾಪ್ಟ್ವೇರ್ಗಳನ್ನು ಹೊತುಪಡಿಸಿ ವೈಜ್ಞಾನಿಕ ದತ್ತಾಂಶಕ್ಕೆ ಒಳಪಡಿಸಲಾಯಿತು, ಆದರೆ ಸಾಫ್ಟ್ವೇರ್ ಪೇಟೆಂಟ್‌ಗಳ ವಿರುದ್ಧ ಬಳಕೆದಾರರ ರಕ್ಷಣೆಗಳನ್ನು ದುರ್ಬಲಗೊಳಿಸಬಹುದೆಂದು ಓಎಸ್ಐನ ಕೆಲವು ಸದಸ್ಯರು ನಂಬಿದ್ದರು. ಪರಿಣಾಮವಾಗಿ, ಕ್ರಿಯೇಟಿವ್ ಕಾಮನ್ಸ್ ತಮ್ಮ ಸಲ್ಲಿಕೆಯನ್ನು ಹಿಂತೆಗೆದುಕೊಂಡರು, ಮತ್ತು ಪರವಾನಗಿಯನ್ನು ಪ್ರಸ್ತುತ ಒಎಸ್ಐ ಅನುಮೋದಿಸಿಲ್ಲ. 

2013 ರಲ್ಲಿ, "Unsplash" ಉಚಿತ ಸ್ಟಾಕ್ ಛಾಯಾಗ್ರಹಣವನ್ನು ವಿತರಿಸಲು CC0 ಪರವಾನಗಿ ಬಳಸಲಾರಂಭಿಸಿತು. ಇದು ಈಗ ಒಂದು ತಿಂಗಳಿಗೆ ಹಲವಾರು ದಶಲಕ್ಷ ಫೋಟೋಗಳನ್ನು ವಿತರಿಸುತ್ತದೆ ಮತ್ತು CC0 ಛಾಯಾಗ್ರಹಣ ಕಂಪನಿಗಳು ಮತ್ತು CC0 ಬ್ಲಾಗಿಂಗ್ ಕಂಪೆನಿಗಳು ಸೇರಿದಂತೆ ಇದೇ ರೀತಿಯ ಸೈಟ್‌ಗಳನ್ನು ಹೋಸ್ಟ್ ಮಾಡಿದೆ. ಕ್ರಿಯೇಟಿವ್ ಕಾಮನ್ಸ್‌‍ನ ಸಂಸ್ಥಾಪಕ ಲಾರೆನ್ಸ್ ಲೆಸ್ಸಿಸ್ ಈ ಸೈಟ್‌ಗೆ ಕೊಡುಗೆ ನೀಡಿದ್ದಾರೆ. ಜೂನ್ 2017 ರಲ್ಲಿ Unsplash CC0 ಪರವಾನಗಿಗೆ ಸಮನಾದ ತಮ್ಮದೇ ಆದ ಪರವಾನಗಿಯನ್ನು ಶುರುಮಾಡಿತು, ಆದರೆ ಫೋಟೋಗಳನ್ನು ಬಳಸಿ ಸ್ಪರ್ಧಾತ್ಮಕ ಸೇವೆ ಮಾಡಲು CC0 ಪರವಾನಗಿಯೊಂದಿಗೆ ಅದು ಹೊಂದಿಕೆಯಾಗದಂತೆ ಮಾಡುತ್ತದೆ. 

ಅಕ್ಟೋಬರ್ 2014 ರಲ್ಲಿ ಓಪನ್ ನಾಲೆಡ್ಜ್ ಫೌಂಡೇಶನ್ ಕ್ರಿಯೇಟಿವ್ ಕಾಮನ್ಸ್ CC0 ಅನ್ನು "ಓಪನ್ ಡೆಫಿನಿಷನ್" ಗೆ ಅನುಗುಣವಾಗಿ ಅನುಮೋದಿಸಿತು ಮತ್ತು ವಿಷಯವನ್ನು ಸಾರ್ವಜನಿಕ ಡೊಮೇನ್ಗೆ ಅರ್ಪಿಸಲು ಶಿಫಾರಸು ಮಾಡಿತು. 

SGAE vs ಫೆರ್ನಾಂಡಿಸ್
ರೂಪಾಂತರ
ಏಳು ನಿಯಮಿತವಾಗಿ ಬಳಸಲಾದ ಪರವಾನಗಿಗಳು
ಹಕ್ಕು ಸ್ವಾಮ್ಯ ಮುಕ್ತ / ಸಾರ್ವಜನಿಕ ಸ್ವಾಮ್ಯ